Vahinko kello kaulassa

Vahinko kello kaulassa () on James M. Cainin kirjoittama amerikkalaisen rikoskirjallisuuden klassikko. Teos julkaistiin alkukielellä vuonna 1934 ja suomeksi ensimmäistä kertaa Eero Huhtasen kääntämänä 1970.

Juoni 
Tarinan kertoja on nuori maankiertäjä nimeltä Frank Chambers, joka päätyy töihin Nick Papadakisin omistamaan rasvaiseen californialaiskuppilaan. Kreikkalaista syntyperää oleva Nick ei ole enää nuori, toisin kuin hänen turhautunut vaimonsa Cora – aistikas tummaverikkö, jota aviomies tapaa kutsua "pieneksi valkoiseksi kyyhkysekseen". Yhteiselosta seuraa odotetusti ongelmia, ja pian kylmäverinen rikos alkaa vaikuttaa entistä todennäköisemmältä...

Yleisiä huomioita 
Teoksen alkuperäisotsikossa korostuva postimies, joka soittaa aina kahdesti, ei esiinny tarinassa käytännön tasolla lainkaan. Yksityiskohta on herättynyt kirjallisuuspiireissä vilkasta keskustelua valinnasta ja sen merkityksestä. 

James M. Cain tarjosi myöhemmin oman näkemyksensä aiheesta teoksensa Nainen ilman omaatuntoa (Double Indemnity, 1943) julkaisun yhteydessä. Myös vuoden 1946 Hollywood -filmatisoinnissa, jota on esitetty Suomessa nimellä Kohtalon tuomio postimiehen osuus selitetään juonen sisällä.  

Elokuvan naispääosaan valittu Lana Turner eroaa ulkoiselta olemukseltaan ratkaisevasti kirjan Cora Papadakisista, joka pelkää romaanin alkupuolella – ajankuvan mukaisesti – Frankin otaksuvan häntä piirteistään johtuen meksikolaiseksi. Tay Garnettin ohjauksessa yksityiskohta on häivytetty muuttamalla Nickin ja Coran sukunimeksi Smith.

Sovituksia 
Viimeinen tienhaara (Le dernier tournant), ranskalainen Pierre Chenalin ohjaama elokuva vuodelta 1939
Riivaajat (Ossessione), italialainen Luchino Viscontin ohjaama elokuva vuodelta 1943
Kohtalon tuomio (The Postman Always Rings Twice), yhdysvaltalainen Tay Garnettin ohjaama elokuva vuodelta 1946
Postimies soittaa aina kahdesti (The Postman Always Rings Twice), yhdysvaltalainen Bob Rafelsonin ohjaama elokuva vuodelta 1981

Aiheesta muualla 
Kirjasampo – Vahinko kello kaulassa

Yhdysvaltalaiset rikosromaanit
Vuoden 1934 kirjat